jkorsvik/nowiki_second_scrape_merged huggingface dataset:
André Oktay Dahl

André Oktay Dahl (født 7. juli 1975 i Lørenskog) er en norsk jurist, organisasjonsmann og politiker. Han var stortingsrepresentant for Akershus fra 2001 til 2013. Han representerte Høyre.


== Liv og virke ==
Han vokste opp i Rælingen og Skedsmo som sønn av regnskapsfører Harald Bredde (1942–) og revisor Ingrid Dahl Bredde (1953–). Han har en biologisk far fra Tyrkia som døde i 1990. Da han reiste til Tyrkia i 2004 for å oppsøke farsslekten, tok han også sitt tyrkiske mellomnavn Oktay.Han var en dyktig klarinettist som ung, og etter videregående skole avtjente han verneplikten i HMKG Musikkorps. Han studerte deretter jus ved Universitetet i Oslo, hvor han tok juridisk embedseksamen i 2002.Mens han gikk videregående skole, var han også formann i Rælingen Unge Høyre. Han var formann i Akershus Unge Høyre fra 1997 til 1998. Dahl var medlem av Rælingen kommunestyre fra 1995 til 1999, medlem av Akershus fylkesting fra 1999 til 2006 og leder i Akershus Høyre fra 2008 til 2012.Dahl ble stortingsrepresentant for Akershus i 2001, da han rykket inn som vararepresentant for utenriksminister Jan Petersen. Han hadde hovedvekten av sitt virke i Stortingets justiskomité. Han var også medlem av Stortingets 22. juli-komité. Dahl søkte ikke gjenvalg til Stortinget i 2013.Dahl har vært særlig vært opptatt av overgrep mot kvinner, barn og homofile. Han ble selv utsatt for et seksuelt overgrep som 14-åring. For sitt arbeid knyttet til seksuelle overgrep mot gutter og menn, ble han tildelt DIXI-prisen i 2008. Under Skeive dager i 2009 ble han kåret til Årets æreshomo. Han er nestleder i likestillingssenteret Reform.Etter tiden på Stortinget har Dahl arbeidet i PR-byrået Gambit Hill+Knowlton og i arbeidstakerorganisasjonen Unio. I 2021 ble han advokatfullmektig i Advokatfirmaet Elden, og i 2022 politisk seniorrådgiver i Norges Juristforbund.Han er gift med billedkunstner David Kolstad.


== Referanser ==


== Eksterne lenker ==
(en) André Oktay Dahl – kategori av bilder, video eller lyd på Commons 
(en) André Oktay Dahl på Internet Movie Database 
(no) André Oktay Dahl hos Stortinget 
(no) André Oktay Dahl hos Norsk senter for forskningsdata 
(no) André Oktay Dahls stemmegivning på Stortinget (arkivert) siden 2009 systematisert av organisasjonen Holder de ord
Petter Schjerven

Petter Wilhelm Blichfeldt Schjerven (født 20. oktober 1967) er en norsk programleder, kjent fra Typisk norsk på NRK1. Schjerven har tidligere jobbet blant annet som programleder og manusforfatter for Midt i smørøyet og produsent for radioprogrammet Holger Nielsens metode på NRK P3. I 2005 fikk han Seerprisen og ble kåret til beste mannlige programleder under Gullruten 2005.I 2008–2009 var han programleder for Tingenes Tilstand, før dette ledet han programserien Eva og Adam. Han har siden 2013 ledet programmet Typisk deg på TVNorge.Han er cand.mag. med psykologi, norsk, medievitenskap og filosofi i fagkretsen.Han er storebror til skuespilleren Erik A. Schjerven og fjernsynsprodusenten/fotografen Paal Ritter Schjerven.
Schjerven startet sin underholdningskarriere som skuespiller på Nordstrandrevyen i årene 1984–1986 og var samtidig revysjef i 1985–1986.
Schjerven vant sesong 13. av 71° nord – Norges tøffeste kjendis i 2021.


== Referanser ==


== Eksterne lenker ==
(en) Petter Schjerven på Internet Movie Database 
(en) Petter Schjerven hos The Movie Database
Gåte

For musikkgruppa Gåte, se Gåte (band) 
En gåte er et spørsmål med et svar som er ukjent eller vanskelig å finne. Gåter kan være dype filosofiske spørsmål, mysterier en forsøker å løse i vitenskapen, eller en form for underholdning. Det er en prøve på skarpsindighet; å finne svaret på spørsmål som bevisst er uklart formulert. Aristoteles anså metaforen som gåtens opphav,  for alle metaforer rommer et gåtefullt element ved å uttrykke noe for å lede tanken mot selve tingen, men på tilslørt vis.Ordet «gåte» kom til heder og verdighet igjen under purismen. «Gåte» avløste det omstendelige «mørk Tale fremsat for at opløses» som det het i dansk skriftspråk. Som lånord i dansk er det endret til «gåde».


== Gåtetyper ==
Det opptrer en rekke forskjellige gåtetyper i folkediktning. De egentlige eller ekte gåtene har vært de vanligste. Det er gåter som er omskrivninger av gjenstander og forhold der en bruker sammenlikninger og besjeling, slik at gjenstandene gir seg ut for å være noe annet enn de egentlig er. De kan være vanskelig å løse hvis en ikke kjenner det gamle bondesamfunnet godt. Andre gåter er nemningsgåter, bygd på omskrivende benevnelser, halsløsingsgåter, som inngår i fortellinger om folk som har reddet livet ved å komme med gåter som er umulige å gjette, læregåter (skolemesterspørsmål), problemgåter, skjemtegåter og flere. Nyere gåter kan være formet som vitser. Svaret på disse er ikke logisk, men er overraskende, absurd, eller danner et ordspill.
Gåter kan også betegne andre oppgaver man skal gjette og finne svaret på, for eksempel rebuser og bokstav- og stavelsesgåter, blant annet karader, anagrammer, logogriffer og annet underholdende hodebry.


== Historikk og utbredelse ==
Gåter har spilt en rolle i mytologien, for eksempel måtte Ødipus besvare en gåte da han møtte sfinksen, og Odin lurte mange fiender med gåtene sine. 
Man finner gåter i litteraturen, for eksempel som en svært viktig del i av J.R.R. Tolkiens Hobbiten. Det finnes gåter fra norrøn tid og nyere gåter på rim, blant annet fra norsk folkediktning.


== Eksempler ==
Klassisk eksempel på en gåte fra 1800-tallet:

LøsningenSfinksens gåte:

LøsningenGåten som djevelen ikke klarte å løse:

Løsningen


== Referanser ==


== Se også ==
Halsløsningsgåte
Kryptomorf gåte
Paradoks
Rebus
Vits


== Eksterne lenker ==
Det finnes en mengde nettsteder med forskjellige gåter og vitser, og også flere med hodebry, rebuser og ordtak.

Humoristen.no - gåter
Innsendte gåter
Gåter.no – Samling av gåter i forskjellige kategorier
Gåte.no – Gåter og vitser  mange kategorier
Gåte; fra Bibliotekarstudentens nettleksikon om litteratur og medier (pdf-fil)
Studentsamskipnaden i Gjøvik, Ålesund og Trondheim

Studentsamskipnaden i Gjøvik, Ålesund og Trondheim (Sit) er en av Norges studentsamskipnader. Virksomheten er bestemt gjennom lov om studentsamskipnader. Sit eier og driver blant annet studentboliger, barnehageplasser, kantiner, trenings- og idrettssentre, bokhandel, helsestasjon, og andre servicefunksjoner for studentene.
Administrerende direktør er Audhild Kvam. 
Studentsamskipnaden i Trondheim (Sit) ble stiftet i 1948 og omfatter mer enn 45.400 studenter ved Norges teknisk-naturvitenskapelige universitet (42.000 studenter), Dronning Mauds Minne Høgskole (1400 studenter), Folkeuniversitetet Trondheim, BI Trondheim (2000 studenter) og Norges Kreative Høyskole.


== Studentbyer ==
Studentbyene tilknyttet Sit i Trondheim er:

Moholt studentby
Berg studentby
Lerkendal studentby
Steinan studentby
Frode Rinnans Veg studentby
Karienlunds studentby
Teknobyen studentby
Nedre Singsakerslette studentby
+ flere mindre studentbyer og bygårder


== Studentvalgte i styret ==
2022–2023: Jørgen Sunnvoll (styreleder), Monja Lien Jakobsen (nestleder), Karen Mjør, Kenneth Klungland Stange
2021–2022: Sofie Carlsen Bergstrøm (styreleder), Jørgen Sunnvoll (nestleder), Marius Clem, Karen Mjør
2020–2021: Sofie Carlsen Bergstrøm (styreleder), Thomas Krogstad Eriksen (nestleder), Marius Clem, Sigrid Bergseng Lakså
2019–2020: Sunniva Bøstrand (styreleder), Thomas Krogstad Eriksen (nestleder), Lars Furu Kjelsaas, Sigrid Bergseng Lakså
2018–2019: Nicholas Christiansen (styreleder), Sunniva Bøstrand (nestleder), Magnus Bjerke, Lars Furu Kjelsaas
2017–2018: Ellen Helstad (styreleder), Nicholas Christiansen (nestleder), Elise Landsem, Magnus Bjerke
2016–2017: Kaja Istad (styreleder), ?, ?, ?
2015–2016: Knut Jørgen Vie (styreleder), Vegard Elde Vefring, Kaja Istad, ?
2014–2015: Knut Jørgen Vie, ?, ?, ?
2010–2011: ?, ?, Morten Olimb, ?
2011–2012: ?,?, Morten Olimb, ?
1987–1988: Ole-Kristian Høydal (styreformann), Per-Gunnar Stavland, Rita Ottervik, ?
1986–1987: Lars Arne Ryssdal (styreformann), Ole-Kristian Høydal (viseformann), Marie Smith-Solbakken, Per-Gunnar Stavland
1985–1986: Andreas Enger (styreformann), Lars Arne Ryssdal (viseformann), Marie Smith-Solbakken, Roar Eggan
1984–1985: ? Trulsrud, ?, Andreas Enger, Roar Eggan
198x: Lise Siverts (styreformann), Erik Skolem, ?, ?


== Referanser ==


== Eksterne lenker ==
Sit – Studentsamskipnaden i Gjøvik, Ålesund og Trondheim
Sit Trondheim på Facebook
Sit Gjøvik på Facebook
Sit Ålesund på Facebook
Britisk folkemusikk

Britisk folkemusikk er folkemusikk som har utviklet seg på de britiske øyer.


== Undersjangre ==
Celtic pop
British folk
Irish folk
Traditional scottish folk
Celtic fusion
Contemporary celtic
Traditional celtic
Celtic folk
Celtic gospel
Scottish Folk
Traditional irish folk
Celtic new age
Celtic rock
Geir Moen

Geir Anders Moen (født 26. juni 1969 i Oslo) er en norsk tidligere friidrettsutøver, og en av tidenes beste norske sprintere, og europamester på 200 meter. Han representerte Moss IL.


== Bakgrunn ==
Geir Moen er oppvokst i Moss i Østfold. Han var en habil fotballspiller som guttespiller, men var mest kjent for sin hurtighet. Han bestemte seg for å bli sprinter.
Han har senere arbeidet som trener ved Wang videregående skole, deretter som markedssjef i Hydrolift.


== Tidlig karriere ==
18 år gammel var Moen med på sitt første internasjonale mesterskap, da han fikk plass på det norske stafettlaget i junior-EM. Året etter, under NM på Byrkjelo i 1988, vant han sitt første norske mesterskap for seniorer, på 200 meter. Han fikk sølv på 100 meter samme år.


=== NM-medaljer ===
I løpet av karrieren tok han 18 individuelle NM-titler utendørs, den første i 1988, og 14 år senere, i 2002, vant han både 100 og 200 meter.


=== 1994 Europamester ===
Hans fremste prestasjoner kom under europamesterskapet i friidrett i Helsingfors i 1994, da han vant 200 meter og tok sølv på 100 meter. For disse prestasjonene ble han tildelt Stiftelsen Morgenbladets gullmedalje (Aftenpostens gullmedalje). 


=== 1995 Verdensmester ===
I 1995 ble han verdensmester innendørs på 200 meter. 
Moens personlige rekorder er 10,08 på 100 meter og 20,17 på 200 meter. Dette var norsk rekord på 200 meter frem til 22. september 2007, da norsk-gambiske Jaysuma Saidy Ndure slettet rekorden med et løp på 19,89. Også Moens 10,08 på 100 meter var norsk rekord, frem til 7. august 2007. Da ble også den slått av Ndure med tiden 10,07.
Han vant kongepokalen i 1995 etter norsk rekord på 200 meter, og året etter for norsk rekord på 100 meter.


== Se også ==
Mestvinnende utøvere i NM i friidrett


== Referanser ==


== Eksterne lenker ==
(en) Geir Moen på Internet Movie Database 
(de) Geir Moen – Munzinger Sportsarchiv 
(en) Geir Moen – Olympics.com 
(en) Geir Moen – Olympic.org 
(en) Geir Moen – Olympedia 
(en) Geir Moen – Sports-Reference (OL-resultater – arkivert) 
(en) Geir Moen – World Athletics 
(no) Norske friidrettsutøvere i internasjonale mesterskap – M
Norsk Interesseforening for stamming og løpsk tale

Norsk interesseforening for stamming og løpsk tale (NIFS) er en organisasjon for personer som lider av dysfemi (stamming) og andre som er interessert i stamming. Foreningens formål er å arbeide for å bedre situasjon for personer som stammer. Den ble grunnlagt i 1976 som Norsk stammeforening på Halmrast skole, en internatskole for elever med stamming. Foreningen gikk fra 1988 til 2016 under navnet Norsk interesseforening for stamme. 


== Referanser ==


== Eksterne lenker ==
(no) Offisielt nettsted
James Callaghan

Leonard James Callaghan, baron Callaghan av Cardiff, (født 27. mars 1912, død 26. mars 2005) var en britisk politiker som representerte Labour Party og som var Storbritannias statsminister fra 1976 til 1979. 
Callaghan er den eneste som har vært både finansminister, innenriksminister, utenriksminister og statsminister i Storbritannia («de fire store embetene» i det britiske politiske systemet). Callaghan var medlem av Underhuset 1945–1987. Han var statssekretær 1947–1951, finansminister 1964–1967, innenriksminister 1967–1970 og utenriksminister 1974–1976. Han arvet overraskende statsministervervet da forgjengeren Harold Wilson trakk seg.Callaghans regjeringstid beskrives som en periode med inflasjon, streiker og sosial uro, i tillegg til uro i Nord-Irland hvor hæren måtte bistå politiet. Han kalte selv dette siste året av regjeringstiden for «The Winter of Discontent» ('Misnøyens vinter'), et sitat fra Shakespeares skuespill Richard III. 
Callaghan tapte parlamentsvalget mot Margaret Thatcher i mai 1979. Han fortsatte som parlamentsmedlem til valget i 1987. Samme vår var han blitt medlem av Hosebåndsordenen, senere på året ble han utnevnt til life peer som baron Callaghan av Cardiff. Han var den lengstlevende britiske statsminister da han døde i 2005, bare elleve dager etter sin kone.


== Referanser ==


== Eksterne lenker ==
(en) James Callaghan – kategori av bilder, video eller lyd på Commons 
(en) James Callaghan hos Europarådets parlamentarikerforsamling 
(en) James Callaghan hos Hansards parlamentsdebatter 
(en) James Callaghan hos The Peerage
Canon

Canon er et japansk selskap grunnlagt i 1937 som spesialiserer seg på produkter relatert til bilde og optikk, blant annet kameraer, kopimaskiner og skrivere. Hovedkontoret ligger i Ota-ku, Tokyo, Japan. Canon Norge har hovedkontor i Oslo.


== Historie ==
Canon utviklet som det første selskapet enkle 35 mm kompaktkameraer og indirekte røntgenkameraer i Japan. Etter noe tid utviklet og etablerte selskapet seg på kontormaskinmarkedet og utviklet Japans første kopimaskin for vanlig papir i 1970. Teknologiens utvikling førte til at de på 1980-tallet utvidet virksomheten til også å gjelde laserskrivere og Bubble Jet-skrivere.
I 1955 startet Canon sin utenlandsvirksomhet med åpningen av et New York–kontor og senere et europeisk salgsforetak i 1968. Med hensyn på produksjonssiden ble Canon Inc., Taiwan etablert i 1970.
På det profesjonelle kamera-markedet var Canon i mange år «lillebror» blant de to foretrukne merkene. Ved lanseringen av EOS-systemets toppmodell EOS1 i 1989 startet imidlertid en «konvertering» blant de profesjonelle fotografene. Med lanseringen av digitale EOS1-modeller fra 2001 akselererte dette. Canon har passet godt på sine gamle og nye profesjonelle kunder opp gjennom årene, ved å lansere stadig nye, banebrytende EOS1-modeller. Den nyeflaggskipet EOS1D MkIIII / EOS1Dx, som med en oppløsning på 21 megapiksler også vil starte en konkurranse med mellomformatmarkedet, som til nå har vært dominert av ulike digitale bakstykker tilpasset tradisjonelle mellomformatkameraer som Hasselblad, Mamiya osv.


== EF– Objektiver ==
Betegnelser:

DO – Diffractive optics, objektiv med spesielle glass som er mindre og lettere.
IS - Optisk bildestabilisator.
L – Canon merker sine beste objektiver med en L.
USM – Ultrasonisk motor, en rask og stillegående autofokusmotor.


== Eksterne lenker ==
(en) Offisielt nettsted 
(en) Canon – kategori av bilder, video eller lyd på Commons 
Canon Norge
Naurus administrative områder


== Distrikter ==
Staten Nauru har 14 distrikter. Ved hvert distrikt står også antallet historiske landsbyer samt areal og befolkning. Landsbyene er i dag enten ubebodde eller ødelagte.


== Valgkretser ==

Parlamentsmedlemmer blir valgt inn fra åtte valgkretser:

Aiwo (bestående av distriktet Aiwo)
Anabar (bestående av distriktene Anabar, Anibare og Ijuw)
Anetan (bestående av distriktene Anetan og Ewa)
Boe (bestående av distriktet Boe)
Buada (bestående av distriktet Buada)
Meneng (bestående av distriktet Meneng)
Ubenide (bestående av distriktene Baiti, Denigomodu, Nibok og Uaboe)
Yaren (bestående av distriktet Yaren)Hver valgkrets velger inn to medlemmer til parlamentet, utenom Ubenide, som velger inn fire.
Tor Alsaker-Nøstdahl

Tor Ivar Alsaker-Nøstdahl (født 19. februar 1945) er en norsk tidligere fotballspiller fra Drammen. Han spilte for Strømsgodset Toppfotball i perioden 1962–1977 og er seriemester (1970) og tre ganger cupmester (1969, 1970 og 1973) for laget. Totalt spilte han 329 obligatoriske kamper for Strømsgodset, noe som er rekord, for øvrig delt med Inge Thun. Alsaker-Nøstdahl fikk også 10 kamper for det norske landslaget. Han ble kåret til Årets spiller i norsk fotball av VG i 1970, det året Strømsgodset vant både serie og cup.Alsaker-Nøstdahl spilte i forsvaret og var kjent for sin hurtighet. Etter karrieren har han hatt flere verv i Strømsgodset Idrettsforening, blant annet formann, og han ble i 1999 utnevnt til æresmedlem i klubben.


== Referanser ==


== Eksterne lenker ==
Spillerprofil Strømsgodset
Günter Blobel

Günter Blobel (født 21. mai 1936 i Waltersdorf i Schlesien, død 18. februar 2018 i New York City) var en tysk-amerikansk biomedisiner. Han fikk Nobelprisen i fysiologi eller medisin i 1999 og mottok Pour le Mérite og andre utmerkelser.


== Liv og virke ==


=== Bakgrunn ===
Hans familie måtte i 1945 flykte fra Schlesien fra de fremrykkende sovjetiske styrker under annen verdenskrigs siste stadier i Europa. Under flukten passerte de dn fortsatt intakte storbyen Dresden, og var kommet seg videre da byen ble bombet den 13. til 15. februar 1945 ved en av krigens mest omgattende bombeangrep. De var nære nok til å se også med seg hva som skjedde, og det gjorde et stort inntrykk på den fa åtte år gamle gutten.Etter krigen bodde familien først i Sachsen der Blobel fikk på gymnasiet i Freiberg.


=== Forsker ===
Etter medisinstudium i Frankfurt am Main, München, Kiel, Freiburg og Tübingen, som ble avsluttet med den medisinske doktorgrad (dr.med.) ved University of Wisconsin–Madison i 1967, ble han tilknyttet Rockefeller-universitetet i New York City og arbeidet sammen med den senere nobelprisvinner George Pallade. Han ble professor i 1992.Hans hovedforskningsfelt var mekanismene ved den indrecellulære sortering av proteiner og søkenen etter muligheter for å opprettholde deres funksjon optimalt.I menneskets celler fannes fortløpende en mengde livsviktige proteiner som måe transporteres ut av cellen eller til cellens forskjellige bestanddeler. Blobel oppdaget hvordan nydannede proteiner passerer in genom organellenes hyll, membraner, og hvorden de dirigeres til rett sted i cellen.Allerede tidlig på 1970-tallet oppdaget han at nydannede proteiner har et innebygd signal som er avgjørende for at de styres til og trenger igjennom det såkalte endoplasmatiske nettverkets membran. Han viste også at lignende «adresselapper» dirigerer proteinene til cellens øvriga organeller.De prinssiper som Günter Blobel oppdaget og beskrev har vist seg å være allmengyldige og fungerer på samme vis i gjær-, plante- og dyreceller. Flere arvelige sykdommer hos menneske forårsakes av at disse signaler og transportmekanismer ikke fungerer normalt.Da han fikk Nobelprisen i 1999 donerte han mesteparten av beløpet, 820 000 euro, til gjenoppbygningen av Frauenkirche i Dresden, og grunnla for dette formålet foreningen Friends of Dresden.


== Priser (utvalg) ==
1999 – Nobelprisen i fysiologi eller medisin
1993 – Albert Lasker Basic Medical Research Award


== Referanser ==


== Eksterne lenker ==
(en) Nobelprisen i fysiologi eller medisin 1999 hos Nobelprize.org
(en) Günter Blobel hos Nobelprize.org i forbindelse med tildelingen av Nobelprisen i fysiologi eller medisin 1999
Rockefeller University Lab of Cell Biology
Friends of Dresden
Gudfjelløya

Gudfjelløya (sørsamisk: Tjåehkere) i Tunnsjøen i Nord-Trøndelag er Europas høyeste innlandsøy.  Øya har et areal på 6,1 km². Det høyeste punktet er Gudfjellet, 812 moh, som er 454 m høyere enn sjøen.
Øya har vært et religiøst sett viktig sted for samene. Den såkalte «Tunnsjøguden» er en stor nær-kvadratisk steinblokk på platået. Guttorm Hansen har beskrevet historikken rundt dette i en bok om Tunsjø-guden.
Østre Namdal reinbeitedistrikt skiftet i 2011 navn til Tjåehkere sijte, med henvisning til denne øya.
Gudfjelløya naturreservat ble etablert i 1981.


== Litteratur ==
Guttorm Håkonsen (pseudonym for Guttorm Hansen): Tunsjø-guden – Fortelling for gutter. Arthur Rosen forlag AS, Oslo (1943). Om samegudene på Gudfjelløya.
Roy Jacobsen: Rigels øyne. Cappelen Damm, 2017


== Eksterne lenker ==
Gudfjelløya
Innlandsøy

En innlandsøy er en øy som er omgitt av ferskvann. Verdens største innlandsøy i en innsjø er Manitoulinøya (2 766 km²). Den ligger i Huronsjøen og hører til Ontario i Canada. Verdens største innlandsøy i ei elv (fluvial øy) er Ilha do Bananal i Brasil med et areal på 19 162 km². Øya dannes av en bifurkasjon i elva Araguaia. Innlandsøya med størst befolkning er Île de Montréal med over 1,8 millioner innbyggere i provinsen Quebec i Canada.
Norges største innlandsøyer i innsjøer er Helgøya i Mjøsa (18,34 km²) og Røssvassholmen i Røssvatnet  (17,39 km²). Norges høyeste innlandsøy er Gudfjelløya i Tunnsjøen, som rager 454 m over innsjøens overflate.
Til tross for at Helgøya som regel blir omtalt som Norges største innlandsøy, er Tunøya i Sarpsborg kommune med et areal på 82 km² over fire ganger større. Øya dannes av en bifurkasjon i Glommas nedre løp, og er Norges største øy i ei elv.
Betegnelsen «innlandsøy» blir også ofte brukt om Osterøy i Hordaland på grunn av den særegne beliggenheten. Osterøy ligger inne i en havbukt, nesten helt omsluttet av fastland og med bare en smal og kronglete passasje til åpent hav. Dette gir Osterøy et visst innlandspreg samtidig som den er fullstendig omgitt av sjøvann. Det er få eksempler på tilsvarende beliggenhet andre steder i verden. Osterøy er forøvrig Nord-Europas største innlandsøy omgitt av sjøvann.Andre kandidater til betegnelsen «innlandsøy» i samme betydning som Osterøy kan være Ytterøya i Trøndelag (Trondheimsfjorden) og Mors i Limfjorden i Danmark.


== Referanser ==
Norman Foster

Norman Robert Foster, baron Foster av Thames Bank, (født 1. juni 1935 i Reddish i Stockport) er en britisk arkitekt. Han er leder for Foster Associates.
Foster er utdannet i Manchester og ved Yale-universitetet. Han er kjent for en rekke internasjonale prestisjeprosjekter, blant annet ombygningen av Riksdagen i Berlin med sin glasskuppel.
Foster ble i 1990 utnevnt til Knight Bachelor og derved adlet. I 1999 ble han utnevnt til baron med tittelen baron Foster av Thames Bank. Som baron omtales han også som Lord Foster. 
Han har mottatt den britiske ordenen Order of Merit. I 2002 ble han utnevnt til medlem av den tyske ordenen Pour le Mérite für Wissenschaften und Künste. I 1999 mottok han Pritzker-prisen. Han ble i 2009 tildelt Fyrsten av Asturias-prisen for kunst.


== Prosjekter ==
Millau-broen
Millennium Bridge
Swiss Re
Bilbaos metro
Filologisk bibliotek i Freie Universität Berlin
Apple Campus 2


== Referanser ==


== Eksterne lenker ==
Offisielt nettsted 
(en) Norman Foster – kategori av bilder, video eller lyd på Commons 
(en) Norman Foster på Internet Movie Database 
(en) Norman Foster hos The Movie Database 
(en) Norman Foster hos Hansards parlamentsdebatter 
(en) Norman Foster hos The Peerage 
Foster and Partners.com
Terri Schiavo

Theresa Marie Schiavo, pikenavn Schindler (født 3. desember 1963 i Philadelphia i USA, død 31. mars 2005 i Pinellas Park i Florida), best kjent som Terri Schiavo, var en amerikansk kvinne som 25. februar 1990 pådro seg en omfattende hjerneskade i forbindelse med hjertestans. Hun ble gjenopplivet, men med betydelige hjerneskader, og var svært pleietrengende, og avhengig av tilførsel av væske og ernæring via en mavesonde. Hennes ektefelle hevdet at Terri Schiavo selv ikke ønsket aktiv behandling videre, og i mars 2005 ble hennes mavesonde koblet fra. Dette avstedkom en større politisk debatt i USA om dødshjelp. Hun døde to uker senere.


== Referanser ==